එක්සත් ජාතික පක්ෂ පාලන සමයේ සේවකයන්ද ඉවත් කර සියලු දේපළ විකුණා ඈවර කිරීමට තීරණය කර තිබූ රාජ්‍ය වාණිජ නීතිගත සංස්ථාව (STC) මහින්ද චින්තනයෙන් පෝෂණය කර යළි නඟා සිටුවීමේ ප්‍රතිඵලයක් වශයෙන් මේ වන විට වසරකට රුපියල් ලක්ෂ තිස්පන්දහසකට ආසන්න ආදායමක් ලබන ආයතනයක් බවට පත්ව තිබේ.ණය බරින් පෙළී ඒවා ගෙවා ගත නොහැකිව වැටී තිබූ එම ආයතනය යළි ගොඩනගා සිටුවීමට ජනාධිපති මහින්ද රාජපක්ෂ මහතා ගෙන තිබූ සෘජු තීරණය ඔස්සේ එම ප්‍රතිපත්තිවලට අනුකූලව ‍කටයුතු කිරීම නිසා 2008 සිට මේ දක්වා වසරින් වසර ලක්ෂ දහස් ගණනින් වැඩිවන ආදායම් ලබන ආයතනයක් බවට පත්ව ඇත.ඒ අනුව 2012 - 2013 වසරේ ආදායම රුපියල් ලක්ෂ විසිදෙදහසකි. 2013 - 14 වසරේ ආදායම ලක්ෂ තිස් එක්දහස ඉක්මවා තිබේ.